Laakerimme
Verikenttiä Vilppulan, Antrean
 nyt peittävät kääreet lunten,
 mutta painonkin alta taas ankaran
 nous laakeri sankari-unten.

 Ikivihreä aina on seppele tää,
 sen kiistahan joukkomme rientää,
 sen kostutti sankarit hurmeellaan,
 sepä polttavaa mieltämme lientää.

 Sen laakerin veljeys nostatti,
 sitä tieto ja vapaus vaalii.
 Se on otsalla sen, joka taistellen
 yhä pyrkivi luokkamme maaliin.

 Joka lehdellä laakerin sykkäilee
 oman luokkani itkua, verta.
 Vaan vielä se laakeri loistetta saa
 kun puhkeepi kukkahan kerta.

1920

Arvi Nummi